CELEX: 32018D0856
Language: sl
Date: 2018-06-08 00:00:00
Title: Sklep Sveta (SZVP) 2018/856 z dne 8. junija 2018 o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu (To poimenovanje ne posega v stališča o statusu ter je v skladu z RVSZN 1244(1999) in mnenjem Meddržavnega sodišča o razglasitvi neodvisnosti Kosova.) (EULEX KOSOVO)

11.6.2018   
               
               
                  SL
               
               
                  Uradni list Evropske unije
               
               
                  L 146/5
               
            SKLEP SVETA (SZVP) 2018/856
      z dne 8. junija 2018
      o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu (*1) (EULEX KOSOVO)
      SVET EVROPSKE UNIJE JE –
      ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
      ob upoštevanju predloga visokega predstavnika Unije za zunanje zadeve in varnostno politiko,
      ob upoštevanju naslednjega:
      
                  (1)
               
               
                  Svet je 4. februarja 2008 sprejel Skupni ukrep 2008/124/SZVP (1).
               
            
                  (2)
               
               
                  Svet je 14. junija 2016 sprejel Sklep (SZVP) 2016/947 (2) o spremembi Skupnega ukrepa 2008/124/SZVP in podaljšal mandat EULEX KOSOVO do 14. junija 2018.
               
            
                  (3)
               
               
                  Svet je 8. junija 2017 sprejel Sklep (SZVP) 2017/973 (3) o spremembi Skupnega ukrepa 2008/124/SZVP, v katerem je določil referenčni finančni znesek do 14. junija 2018.
               
            
                  (4)
               
               
                  Politični in varnostni odbor je po strateškem pregledu misije priporočil, da se mandat EULEX KOSOVO spremeni in podaljša do 14. junija 2020.
               
            
                  (5)
               
               
                  Za izvajanje mandata EULEX KOSOVO do 14. junija 2020 je treba določiti nov referenčni finančni znesek.
               
            
                  (6)
               
               
                  Nič v tem sklepu se ne sme razumeti kot poseganje v neodvisnost in avtonomijo sodnikov in tožilcev.
               
            
                  (7)
               
               
                  Zaradi posebnega značaja dejavnosti EULEX KOSOVO v podporo sodnim postopkom, ki so bili preneseni znotraj države članice, je ustrezno določiti znesek, namenjen kritju podpore za prenesene sodne postopke znotraj države članice, in zagotoviti izvajanje tega dela proračuna z dodelitvijo nepovratnih sredstev.
               
            
                  (8)
               
               
                  Skupni ukrep 2008/124/SZVP bi bilo zato treba ustrezno spremeniti.
               
            
                  (9)
               
               
                  Misija EULEX KOSOVO bo delovala v razmerah, ki se lahko poslabšajo in bi lahko ovirale uresničevanje ciljev zunanjega delovanja Unije, kot je določeno v členu 21 Pogodbe –
               
            SPREJEL NASLEDNJI SKLEP:
      Člen 1
      Skupni ukrep 2008/124/SZVP se spremeni:
      
                  (1)
               
               
                  člen 2 se nadomesti z naslednjim:
                  „Člen 2
                  Cilji
                  EULEX KOSOVO podpira prizadevanja izbranih kosovskih institucij pravne države za večjo učinkovitost, trajnost, sožitje etničnih skupin in odgovornost ob zagotavljanju, da so te institucije neodvisne od političnih vplivov in v celoti spoštujejo mednarodne standarde na področju človekovih pravic in evropske najboljše prakse – v okviru dejavnosti spremljanja in omejenih izvršilnih funkcij, kot so določene v članih 3 in 3a, – s ciljem, da se preostale naloge prenesejo na druge dolgoročne instrumente EU, preostale izvršilne funkcije pa postopoma odpravijo.“;
               
            
                  (2)
               
               
                  člen 3 se nadomesti z naslednjim:
                  „Člen 3
                  Naloge
                  Da bi se izpolnili cilji iz člena 2, EULEX KOSOVO:
                  
                              (a)
                           
                           
                              ob tesnem usklajevanju z drugimi akterji EU spremlja izbrane zadeve in sojenja v okviru kazenskopravnih in civilnopravnih institucij na Kosovu, pri čemer spoštuje neodvisnost sodstva, ter v okviru regionalnega sodelovanja omogoča lažje stike in spremlja ustrezna srečanja v zvezi s primeri vojnih zločinov, korupcije ter hudih kaznivih dejanj in organiziranega kriminala;
                           
                        
                              (b)
                           
                           
                              po potrebi zagotavlja operativno podporo za dialog pod okriljem EU;
                           
                        
                              (c)
                           
                           
                              spremlja in usmerja kosovsko upravo za izvrševanje kazenskih sankcij ter ji svetuje;
                           
                        
                              (d)
                           
                           
                              obdrži nekatere omejene izvršilne pristojnosti na področjih sodne medicine in policije, vključno z varnostnimi operacijami ter preostalim programom za zaščito prič in pristojnostjo za zagotavljanje ohranjanja in spodbujanja javnega reda in miru, po potrebi vključno s spremembo ali razveljavitvijo operativnih odločitev, ki jih sprejmejo pristojni kosovski organi;
                           
                        
                              (e)
                           
                           
                              zagotavlja, da se pri vseh njenih dejavnostih upoštevajo mednarodni standardi človekovih pravic in uveljavljanje načela enakosti spolov; in
                           
                        
                              (f)
                           
                           
                              pri izvajanju svojega mandata sodeluje z ustreznimi agencijami EU, pravosodnimi organi in organi kazenskega pregona držav članic in tretjih držav.“;
                           
                        
            
                  (3)
               
               
                  v členu 16(1) se zadnji pododstavek nadomesti z naslednjim:
                  „Referenčni finančni znesek za kritje stroškov EULEX KOSOVO od 15. junija 2018 do 14. junija 2020 znaša 169 805 000 EUR.
                  Od zneska v štirinajstem pododstavku je 83 555 000 EUR predvidenih za kritje stroškov EULEX KOSOVO za izvajanje njenega mandata na Kosovu, 86 250 000 EUR pa za kritje podpore prenesenim sodnim postopkom znotraj države članice.
                  Komisija podpiše sporazum o dodelitvi nepovratnih sredstev s sodnim tajnikom, ki deluje v imenu sodnega tajništva, pristojnega za vodenje prenesenih sodnih postopkov za znesek 86 250 000 EUR. Za ta sporazum o dodelitvi nepovratnih sredstev veljajo pravila o nepovratnih sredstvih iz Uredbe (EU, Euratom) št. 966/2012 (*2) Evropskega parlamenta in Sveta.
                  Referenčni finančni znesek za poznejše obdobje EULEX KOSOVO določi Svet.
                  
                     (*2)  Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).“;"
                        
               
            
                  (4)
               
               
                  v členu 20(2) se prvi stavek nadomesti z naslednjim besedilom:
                  „Veljati preneha 14. junija 2020.“
               
            Člen 2
      Ta sklep začne veljati na dan sprejetja.
      
         V Luxembourgu, 8. junija 2018
         
            
               Za Svet
            
            
               Predsednik
            
            I. MOSKOVSKI
         
      
      
         (*1)  To poimenovanje ne posega v stališča o statusu ter je v skladu z RVSZN 1244(1999) in mnenjem Meddržavnega sodišča o razglasitvi neodvisnosti Kosova.
      
         (1)  Skupni ukrep Sveta 2008/124/SZVP z dne 4. februarja 2008 o misiji Evropske unije za krepitev pravne države na Kosovem (EULEX KOSOVO) (UL L 42, 16.2.2008, str. 92).
      
         (2)  Sklep Sveta (SZVP) 2016/947 z dne 14. junija 2016 o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu (EULEX KOSOVO) (UL L 157, 15.6.2016, str. 26).
      
         (3)  Sklep Sveta (SZVP) 2017/973 z dne 8. junija 2017 o spremembi Skupnega ukrepa 2008/124/SZVP o misiji Evropske unije za krepitev pravne države na Kosovu (EULEX KOSOVO) (UL L 146, 9.6.2017, str. 141).